Document ID: 32007R0487

UREDBA KOMISIJE (ES) št. 487/2007
z dne 30. aprila 2007
o spremembi Uredbe (ES) št. 2535/2001 o podrobnih pravilih za uporabo Uredbe Sveta (ES) št. 1255/1999 glede uvoznega režima za mleko in mlečne proizvode ter o odprtju tarifnih kvot
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1) ter zlasti člena 29(1) Uredbe,
ob upoštevanju naslednjega:
(1)
V skladu s členom 3(2) Uredbe Komisije (ES) št. 2535/2001 (2) veljajo uvozna dovoljenja le za oznako proizvoda, ki je navedena v dovoljenju. Pri uvozu na podlagi kvot lahko nastopijo težave, kadar se zaradi alokacijskih koeficientov zmanjšajo količine za vsako oznako proizvoda, za katero so bili vloženi zahtevki za uvozno dovoljenje. Da bi pospešili trgovino in v celoti izkoristili uvozne kvote, je primerno, da uvozna dovoljenja veljajo tudi za druge oznake proizvodov, ki spadajo pod isto številko kvote, če zanje velja enaka uvozna dajatev. Ker se lahko zaradi sedanjih določb uvozna dovoljenja, izdana v januarju 2007, ne uporabijo, je primerno, da se nove določbe uporabljajo retroaktivno.
(2)
Sporazum med Evropsko skupnostjo in Švicarsko konfederacijo o trgovini s kmetijskimi proizvodi (3), odobren s Sklepom 2002/309/ES, Euratom Sveta in Komisije (4) (v nadaljnjem besedilu „Sporazum s Švico“), zajema odprtje kvot in zmanjšanje carin za nekatere mlečne proizvode iz Švice. V točki 1 Priloge 3, ki obravnava koncesije v zvezi s siri, je določena popolna liberalizacija dvostranske trgovine s siri od 1. junija 2007 po poteku petletnega prehodnega postopka.
(3)
Cilj Sporazuma s Švico je okrepitev proste trgovine med pogodbenicama, tako da se postopoma odpravijo ovire za večji del njune trgovine. Od 1. junija 2007 za dvostransko trgovino s siri kvote ne bodo več veljale. Zaradi tega in ker trgovina s siri med Skupnostjo in Švico predstavlja pomembne količine in veliko tržno vrednost, je primerno znatno znižati varščino za uvozna dovoljenja za sire iz Švice.
(4)
Po sprejetju Uredbe Komisije (ES) št. 1719/2005 z dne 27. oktobra 2005 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (5) so bile črtane oznake KN od 0406 90 02 do 0406 90 06. Člen 4(3) Uredbe (ES) št. 2535/2001 zato ni več potreben in ga je ravno tako treba črtati.
(5)
V Prilogi II k Sporazumu v obliki izmenjave pisem med Evropsko skupnostjo in Republiko Islandijo o dodatnih trgovinskih preferencialih za kmetijske proizvode na podlagi člena 19 Sporazuma o Evropskem gospodarskem prostoru (6), odobrenega s Sklepom Sveta 2007/138/ES (7), je določeno odprtje letne tarifne kvote za nekatere mlečne proizvode. Poglavje I naslova 2 Uredbe (ES) št. 2535/2001 in Prilogo I k Uredbi je treba ustrezno prilagoditi.
(6)
Uredbo (ES) št. 2535/2001 je zato treba ustrezno spremeniti.
(7)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke -
SPREJELA NASLEDNJO UREDBO:
Člen 1
Uredba (ES) št. 2535/2001 se spremeni:
1.
Členu 3(2) se doda naslednji pododstavek:
„Kadar pa so dovoljenja izdana na podlagi uvoznih tarifnih kvot iz poglavja I in oddelka 2 poglavja III naslova 2, veljajo za vse oznake KN, ki spadajo pod isto številko kvote, če je uvozna dajatev, ki se zanje uporablja, enaka.“
2.
V členu 4 se črta odstavek 3.
3.
Člen 5 se spremeni:
(a)
točka (f) se nadomesti z naslednjim:
„(f)
kvota iz Priloge 2 k Sporazumu med Skupnostjo in Švico o trgovini s kmetijskimi proizvodi, odobrenemu s Sklepom 2002/309/ES, Euratom Sveta in Komisije (8);
(b)
doda se naslednja točka (i):
„(i)
kvote iz Priloge II k Sporazumu med Skupnostjo in Islandijo o dodatnih trgovinskih preferencialih za kmetijske proizvode, odobrenemu s Sklepom Sveta 2007/138/ES (9).
4.
V členu 13(2) se drugi pododstavek nadomesti z naslednjim:
„V primeru kvot iz člena 5(c) do (f) ter (h) in (i) pa zahtevki za uvozna dovoljenja veljajo za najmanj 10 ton in največ za količino, ki je na voljo za vsako obdobje.“
5.
Členu 19 se doda naslednja točka (h):
„(h)
Protokol 3 k Sporazumu z Islandijo.“
6.
Člen 20 se spremeni:
(a)
v odstavku 1 se točka (d) nadomesti z naslednjim:
„(d)
Sporazum med Evropsko skupnostjo in Švico o trgovini s kmetijskimi proizvodi, Prilogi 2 in 3.“;
(b)
doda se naslednji odstavek 3:
„3. Z odstopanjem od člena 3(1) varščina za uvoz proizvodov, ki spadajo pod oznako KN 0406 in so iz Švice, znaša 1 EUR na 100 kilogramov neto proizvoda.“
7.
Priloga I se spremeni:
(a)
Del F se nadomesti z besedilom iz Priloge I k tej uredbi;
(b)
besedilo Priloge II k tej uredbi se doda kot del I.
8.
Priloga II.D se nadomesti z besedilom iz Priloge III k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. junija 2007.
Vendar člen 1(1) velja za dovoljenja, izdana od 1. januarja 2007, člen 1(3)(b), (4) in (5) ter (7)(b) pa od 1. julija 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. aprila 2007

Labels: 3
17
15